ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
ஆசிய பெட்ரோ- ரசாயன தொழிற்சாலை மாநாடு 2023க்கு மத்திய சுகாதாரத்துறை அமைச்சர் டாக்டர் மன்சுக் மாண்டவியா தலைமை வகித்தார்
நட்பு ரீதியிலான தொழில் கொள்கைகளால், முதலீட்டுக்கு உகந்த நாடாக இந்தியா மாறியிருப்பதாக மத்திய அமைச்சர் மன்சுக் மாண்டவியா தெரிவித்தார். புதுதில்லியில் ஆசிய பெட்ரோ- ரசாயன தொழிற்சாலை மாநாடு 2023க்கு இன்று மத்திய சுகாதாரத்துறை அமைச்சர் டாக்டர் மன்சுக் மாண்டவியா தலைமை வகித்தார். நீடித்த எதிர்காலத்தைத் தூண்டுதல் என்பதைக் கருப்பொருளாகக் கொண்ட இந்த மாநாட்டில், சீனா, அமெரிக்கா, மத்திய கிழக்கு, ஐரோப்பியா மற்றும் பிற ஆசிய நாடுகளைச் சேர்ந்த சுமார் 1200 பிரதிநிதிகள் கலந்துகொண்டனர்.
மாநாட்டில் பேசிய அவர், இந்தியாவின் ரசாயன உற்பத்தி தொழிற்சாலைகள், பெட்ரோ கெமிக்கல் உற்பத்தியின் உலகளாவிய கேந்திரமாக இந்தியாவை மாற்றியிருப்பதாக குறிப்பிட்டார். பெட்ரோ கெமிக்கல் பொருட்கள் என்பது நம்முடைய அன்றாட வாழ்வில் ஒரு அங்கமாக மாறியிருப்பதாகக் கூறிய அமைச்சர் டாக்டர் மன்சுக் மாண்டவியா, இந்தத் துறையில் எளிமையாக தொழில் செய்ய ஏதுவாக வரிக் குறைப்பு உள்ளிட்ட பல்வேறு கொள்கை மாற்றங்களை மத்திய அரசு மேற்கொண்டு இருப்பதாக சுட்டிக்காட்டினார். பெட்ரோ-கெமிக்கல்ஸ் மற்றும் ரசாயான விநியோகச் சங்கிலியில், உலகநாடுகளின் நம்பிக்கையைப் பெற்ற நட்பு நாடாக இந்தியாவை மாற்ற மத்திய அரசு உறுதிபூண்டிருப்பதாகவும் கூறினார்.
இந்தியாவில் மக்கள் தொகை அதிகரித்து வரும் சூழலில், இது முதலீடு செய்வதற்கு தகுந்த நேரமாகும் என வலியுறுத்திய மன்சுக் மாண்டவியா, இந்தியாவில் முதலீடு செய்வதை ஊக்குவிக்கும் வகையில் பல நாடுகளுடன் தடையில்லா வர்த்தகம் செய்தற்கான ஒப்பந்தம் போடப்பட்டுள்ளதையும் நினைவுகூர்ந்தார். புதிய தொழில்நுட்பங்களுக்கு ஏற்ப தங்களை வசப்படுத்திக்கொள்ளும் திறமை இந்தியர்களுக்கு உண்டு என்பதால், புதிய திறன் வாய்ந்த தொழில்முனைவோர் உருவாகி வருவதாகவும் குறிப்பிட்டார். பெட்ரோ ரசாயனத் துறையில் உள்நாட்டு மற்றும் வெளிநாட்டு முதலீடுகளை ஈர்ப்பதற்கு உகந்த கொள்கைகளை வடிவமைப்பதில் மத்திய அரசு தீவிரம் காட்டிவருவதாக கூறிய டாக்டர் மன்சுக் மாண்டவியா, இதற்காக பெட்ரோ கெமிக்கல் துறைக்கும், ஊக்கத்தொகையுடன் கூடிய உற்பத்தித் திட்டத்தை அமல்படுத்த கொள்கைகளில் மாற்றம் செய்திருப்பதாகவும் கூறினார்.
அமிர்த காலத்தின் அடுத்த 25 ஆண்டுகளில் நீடித்த வளர்ச்சியை முன்னிறுத்தி, நடப்பு மற்றும் எதிர்காலத்தைக் கருத்தில்கொண்டு அரசின் கொள்கைகளை வடிவமைப்பதுடன், முனைப்பான நடவடிக்கைகளையும் மத்திய அரசு மேற்கொண்டு வருவதாகவும் தெரிவித்தார். சரக்குப் போக்குவரத்துக் கட்டணத்தை குறைக்க ஏதுவாக தேசிய ஒருங்கிணைந்தத் திட்டம் என்ற விரைவுச்சக்தித் திட்டத்தை மத்திய அரபு செயல்படுத்தி இருப்பதாகக் கூறிய டாக்டர் மன்சுக் மாண்டவியா, இந்தத்திட்டத்திற்கு பெட்ரோ கெமிக்கல்ஸ் பொருட்கள் அதிகளவில் பயன்படுத்தப்படுவதாகவும் தெரிவித்தார்.
இந்த மாநாட்டில் மத்திய வீட்டுவசதி, நகர்ப்புற விவகாரம், பெட்ரோலியம் மற்றும் இயற்கை எரிவாயுத்துறை அமைச்சர் திரு ஹர்தீப் சிங் பூரி உள்ளிட்ட பலர் கலந்துகொண்டனர்.
••••
AD/ES/RS/KRS
(Visitor Counter : 77
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலை விபத்துக்களில் உயிரிழப்பு
மத்திய அரசு மேற்கொண்டுள்ள பல்வேறு நடவடிக்கைகளால் தேசிய அளவில் சாலை விபத்துக்கள் குறைந்துள்ளதாகவும் அதே போல விபத்துக்களில் ஏற்படும் உயிரிழப்பும் குறைந்திருப்பதாகவும் மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி தெரிவித்துள்ளார்.
மாநிலங்களவையில் எழுத்து மூலம் அளித்த பதிலில் அவர் இதனைத் தெரிவித்துள்ளார். 2018-ஆம் ஆண்டு 4,67,044 விபத்துக்கள் நடந்த நிலையில், 2020-ஆம் ஆண்டு அது 3,66,138 ஆக குறைந்துள்ளது. அதே போல 2018-ஆம் ஆண்டு சாலை விபத்துக்களில் 1,51,417 பேர் உயிரிழந்தனர். 2020ஆம் ஆண்டு 1,31,714 பேர் மட்டுமே உயிரிழந்துள்ளனர்.
2018 முதல் 2020-ஆம் ஆண்டு வரை நிகழ்ந்த நெடுஞ்சாலை விபத்துக்கள் குறித்து மாநில வாரியாக பட்டியலை அவர் வெளியிட்டார். மற்ற மாநிலங்களுடன் ஒப்பிடுகையில், தமிழகத்தில் அதிக அளவில் சாலை விபத்துக்கள் நடைபெற்றுள்ளது தெரியவந்துள்ளது. 2020-ஆம் ஆண்டில் தமிழகத்தில் 45,484 விபத்துக்கள் நடந்துள்ளன. அதில் 8,059 பேர் உயிரிழந்துள்ளனர். 50,551 பேர் காயமடைந்துள்ளனர். புதுச்சேரியைப் பொறுத்தவரை 969 விபத்துக்களில் 145 பேர் உயிரிழந்துள்ளனர். 1,019 பேர் காயமடைந்துள்ளனர். எனினும் கடந்த காலங்களை ஒப்பிடுகையில் இது குறைவு தான் என்றார்.
கூடுதல் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1806486
------
(Visitor Counter : 135
நுகர்வோர் நலன், உணவு மற்றும் பொது விநியோகம் அமைச்சகம்
15-வது மின் ஏலத்தின் போது 1.89 லட்சம் மெட்ரிக் டன் கோதுமை, 0.05 லட்சம் மெட்ரிக் டன் அரிசி 2255 ஏலதாரர்களுக்கு உள்நாட்டு வெளிச்சந்தை விற்பனை திட்டத்தின் கீழ் விற்பனை செய்யப்பட்டுள்ளது
2023, அக்டோபர், 04 புதன்கிழமை நடைபெற்ற உள்நாட்டு வெளிச்சந்தை விற்பனை திட்டத்தின் கீழ் 15 -வது மின் ஏலத்தில், மொத்தம் 1.89 லட்சம் மெட்ரிக் டன் கோதுமை, 0.05 எல்.எம்.டி அரிசி 2255 ஏலதாரர்களுக்கு விற்பனை செய்யப்பட்டது. நாடு முழுவதும் உள்ள 481 கிடங்குகளில் இருந்து 2.01 லட்சம் மெட்ரிக் டன் கோதுமையும், 264 கிடங்குகளில் இருந்து 4.87 லட்சம் மெட்ரிக் டன் அரிசியும் வழங்கப்பட்டன.
அரிசி, கோதுமை, மைதா ஆகியவற்றின் சில்லறை விலையைக் கட்டுப்படுத்தும். சந்தைத் தலையீட்டிற்கான மத்திய அரசு முன்முயற்சியின் ஒரு பகுதியாக, கோதுமை மற்றும் அரிசியின் வாராந்திர மின்னணு ஏலங்கள் ஏற்பாடு செய்யப்படுகின்றன. இ-ஏலத்தில், 2,447 பேர், கோதுமை மற்றும் அரிசியை வாங்கிச் சென்றனர்.
நாடு முழுவதிலும் இருப்பு விலை குவிண்டாலுக்கு ரூ. 2150 ஆக இருந்த நிலையில், சராசரி விற்பனை விலை ரூ.2185.05 ஆகவும், யு.ஆர்.எஸ் கோதுமையின் இருப்பு விலை குவிண்டாலுக்கு ரூ. 2125-ஆக இருந்த நிலையில், எடையிடப்பட்ட சராசரி விற்பனை விலை குவிண்டாலுக்கு ரூ.2193.12 ஆகவும் நிர்ணயிக்கப்பட்டுள்ளது.
நாடு முழுவதும் அரிசியின் சராசரி விற்பனை விலை ரூ.2932.91 ஆகவும், இருப்பு விலை ரூ.2932.83 ஆகவும் இருந்தது.
தற்போதைய மின்னணு ஏலத்தில் மூலம் சில்லறை விலைக் குறைப்புக்கு கோதுமை வாங்குபவருக்கு அதிகபட்சமாக 10 முதல் 100 டன் வரையிலும், அரிசிக்கு 10 முதல் 1000 டன் வரையிலும் வழங்குவதன் இலக்கு நிர்ணயிக்கப்பட்டுள்ளது.
கையிருப்பு பதுக்கலைத் தவிர்ப்பதற்காக, வணிகர்கள் கோதுமை விற்பனை வரம்பிலிருந்து விலக்கி வைக்கப்பட்டனர்.
ஜவுளித்துறை அமைச்சகம்
இந்திய கைவினைத் திறனின் உயர் தரத்தை உலகிற்கு வெளிக்காட்டும் விதமாக குடிசைத் தொழில் பல்பொருள் அங்காடி அமைந்துள்ளது: மத்திய ஜவுளித்துறை அமைச்சர் திரு பியூஷ் கோயல் பாராட்டு
இந்திய கைவினைத் திறனின் உயர் தரத்தை உலகிற்கு வெளிக்காட்டும் விதமாக குடிசைத் தொழில் பல்பொருள் அங்காடி அமைந்துள்ளது என்று மத்திய ஜவுளித்துறை அமைச்சர் திரு பியூஷ் கோயல் பாராட்டு தெரிவித்துள்ளார். ஒரு மாவட்டம், ஒரு பொருள் என்ற கொள்கையின் கீழ், கைத்தறி மற்றும் கைவினைப்பொருட்களின் உயர்ந்த பாரம்பரியத்தை இந்த குடிசைத்தொழில் பல்பொருள் அங்காடியில் உள்ள பொருட்கள் பறைசாற்றுகின்றன. ஜவுளித்துறையின் கீழ், அமையப்பெற்றுள்ள மத்திய குடிசைத் தொழில்கள் பல்பொருள் அங்காடியை மத்திய அமைச்சர் ஆய்வு மேற்கொண்டார். இந்த குடிசைத் தொழில்கள் பல்பொருள் அங்காடியை மேம்படுத்தி, வணிகத்தை உயர்த்த தனியார் துறையினரின் பங்களிப்பை ஊக்குவிக்க வேண்டும் என்று மத்திய அமைச்சர் திரு கோயல் தெரிவித்தார்.
இந்திய கைத்தறி மற்றும் கைவினைப் பொருட்கள் மற்றும் கலைஞர்களை உலக அளவில் கொண்டு செல்ல சிறந்த, நவீன மற்றும் வாய்ப்பளிக்கும் தளத்தை ஏற்படுத்துவதன் முக்கியத்துவத்தை அவர் வலியுறுத்தினார்.
பிரதமர் அலுவலகம்
உள்ளூர் விளையாட்டுப் பொருள்களுக்கு ஊக்கமளிக்கும் நேரமிது என்று மனதின் குரலில் பிரதமர் கூறினார்
புதிய விளையாட்டுப் பொருள்களை குழந்தைகளுக்கு எவ்வாறு கிடைக்கச் செய்வது மற்றும் பொம்மை தயாரிப்பின் பெரிய மையமாக இந்தியாவை எப்படி மாற்றுவது என்பது குறித்து காந்தி நகரில் உள்ள குழந்தைகள் பல்கலைக்கழகம், பெண்கள் மற்றும் குழந்தைகள் நலச் அமைச்சகம், கல்வி அமைச்சகம், சிறு, குறு, நடுத்தரத் தொழில்கள் அமைச்சகம் ஆகியவற்றோடு நடந்த தனது உரையாடல்களைக் குறித்து மனதின் குரலின் புதிய உரையில் பிரதமர் திரு நரேந்திர மோடி பேசினார். விளையாட்டுப் பொருள்கள் செயல்பாட்டை அதிகரிக்கும் அதே வேளையில் நமது ஆசைகளுக்கும் சிறகு கட்டி விடுகின்றன என்று அவர் குறிப்பிட்டார். விளையாட்டுப் பொருள்கள் மனதுக்கு மட்டும் மகிழ்ச்சியை அளிப்பதில்லை, மாறாக அவை மனதை செம்மைப்படுத்துவதிலும், நோக்கத்தை ஆழப்படுத்துவதிலும் துணை புரிகின்றன என்று அவர் கூறினார்.
விளையாட்டுப் பொருள்கள் தொடர்பாக குருதேவ் ரவீந்திரநாத் தாகூர்
கூறியிருப்பதைப் பற்றி பிரதமர் நினைவு கூர்ந்தார். எந்த விளையாட்டுப் பொருள் முழுமையடையாமல் இருக்கிறதோ, தங்கள் விளையாட்டுகளின் போது குழந்தைகளால் இணைந்து எந்த விளையாட்டு பொருள் நிறைவு செய்யப் படுகிறதோ அதுவே சிறந்தது என்று குருதேவ் கூறியிருக்கிறார் என்று அவர் கூறினார். விளையாட்டுப் பொருள்கள் சிறார்களின் குழந்தைத்தனத்தை வெளிக் கொண்டு வர வேண்டும், அவர்களின் படைப்புத் திறனை மலரச் செய்ய வேண்டும் என்று குருதேவ் கூறினார் என்று அவர் குறிப்பிட்டார்.
குழந்தைகளின் வாழ்க்கையில் பலவகையான கட்டங்களில் விளையாட்டுப் பொருள்கள் ஏற்படுத்தும் தாக்கம் மீது தேசிய கல்விக் கொள்கையில் அதிக கவனம் செலுத்தப்பட்டு இருக்கிறது என்று பிரதமர் கூறினார். சிறப்பான விளையாட்டுப் பொருள்களை வடிவமைப்பதில் திறன் படைத்த, திறமைசாலிக் கைவினைஞர்கள் உண்டு என்றும் கர்நாடகத்தின் ராமநகரத்தில் உள்ள சன்னபட்னா ஆந்திரப் பிரதேசத்தின் கிருஷ்ணாவில் இருக்கும் கொண்டப்பள்ளி, தமிழ்நாட்டின் தஞ்சாவூர், அசாமின் துப்ரி, உத்திரப்பிரதேசத்தின் வாராணசி போன்ற இந்தியாவின் சில இடங்கள் விளையாட்டுப் பொருள்களின் மையங்கள் என்ற வகையில் மேம்பாடு அடைந்து வருகின்றன என்றும் அவர் குறிப்பிட்டார். உலக அளவிலான விளையாட்டுப் பொருள் தயாரிப்புத் தொழில், ஏழு இலட்சம் கோடி ரூபாய்களுக்கும் அதிகமான
பெறுமானமுடையது என்றும் ஆனால் இத்தனை பெரிய வியாபாரத்தில் இந்தியாவின் பங்கு மிகவும் குறைவானது என்றும் அவர் மேலும் கூறினார்.
மிகவும் தரமான ஏட்டி கொப்பாக்கா பொம்மைகளைச் செய்து உள்ளூர் பொம்மைகளின் இழந்த பெருமையை மீட்டெடுத்த விசாகப்பட்டினத்தைச் சேர்ந்த சி.வி. ராஜுவின் செயலைப் பிரதமர் பாராட்டினார். உள்ளூர்ப் பொருள்களுக்காகக் குரல் கொடுக்கும் நேரம் இது என்று குறிப்பிட்ட பிரதமர், இணைந்து பொம்மைகளைத் தயாரிக்குமாறு தொழில்முனைவோரைக் கேட்டுக் கொண்டார்.
கணினி விளையாட்டுகள் பிரபலமாக இருப்பதைப் பற்றி பேசிய பிரதமர், நமது வரலாறு சார்ந்த சிந்தனைகள் மற்றும் கருத்துகள் பற்றிய விளையாட்டுகளை உருவாக்குமாறு ஆலோசனை தெரிவித்தார்.
இந்திய போட்டிகள் ஆணையம்
எச்&எஃப், பெயின் மற்றும் ஜிக்சி ஆகியவற்றால் நிர்வகிக்கப்பட்டு ஆலோசனை வழங்கப்படும் நிதியங்களால் அதீனாஹெல்த் குரூப் இன்க். வாங்கப்படுவதற்கு சிசிஐ ஒப்புதல்
சிசிஐ என்று அழைக்கப்படும் இந்தியப் போட்டியியல் ஆணையம், எச்&எஃப், பெயின் மற்றும் ஜிக்சி ஆகியவற்றால் நிர்வகிக்கப்பட்டு ஆலோசனை வழங்கப்படும் நிதியங்களால் அதீனாஹெல்த் குரூப் இன்க். வாங்கப்படுவதற்கு ஒப்புதல் அளித்துள்ளது.
சிறப்பு நோக்க நிதியங்கள் கையகப்படுத்துபவர்களால் நிறுவப்பட்டுள்ளன. முதலீடு செய்யப்பட்ட மூலதனம் பெருகும் நோக்கத்துடன் நிதியை முதலீடு செய்வதே அவர்களின் முதன்மை வணிகச் செயல்பாடு ஆகும்.
அமெரிக்காவின் மசாசூசெட்ஸை தலைமையிடமாகக் கொண்ட நிறுவனமான அத்தீனாஹெல்த் குழு இன்க், மருத்துவப் பதிவு, வருவாய் சுழற்சி, நோயாளி ஈடுபாடு, பராமரிப்பு ஒருங்கிணைப்பு மற்றும் மக்கள்தொகை சுகாதாரச் சேவைகள் உள்ளிட்டவற்றில் கிளவுட் அடிப்படையிலான சேவை வழங்கும் நிறுவனமாகும் .
இது குறித்த இந்தியப் போட்டியியல் ஆணையத்தின் விரிவான உத்தரவு விரைவில் வெளியிடப்படும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1796398
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 207.99 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 207.99 கோடிக்கும் அதிகமான  டோஸ்கள் செலுத்தப்பட்டுள்ளன 2,76,28,993 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.97 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 1,16,861. மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.26 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.54 சதவீதமாக உள்ளது. கடந்த 24 மணி நேரத்தில் 16,454 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,36,09,566.
இந்தியாவில் கடந்த 24 மணி நேரத்தில் 14,092 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,81,861 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.02 கோடி  வாராந்திரத் தொற்று 4.57 சதவீதமாக உள்ளது. தினசரித் தொற்று விகிதம் 3.69 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1851667
தகவல் மற்றும் ஒலிபரப்பு அமைச்சகம்
தற்கால திரையுலகின் நிபுணர்களை இந்திய சர்வதேச திரைப்பட விழா கொண்டாடவுள்ளது
உலகெங்கிலும் உள்ள தற்கால திரையுலகின் நிபுணர்களில் சிலரின் திரைப்படங்களை 52-வது இந்திய சர்வதேச திரைப்பட விழா திரையிடவுள்ளது. இந்த பிரிவில் இடம்பெற்றுள்ள திரைப்படங்களின் விவரம் பின்வருமாறு:
1. எவெரிதிங் வென்ட் ஃபைன்
இயக்குநர்: பிரான்சுவா ஓசோன்
பிரான்ஸ் | பிரஞ்சு
2. இன் ஃபிரன்ட் ஆஃப் யுவர் ஃபேஸ்
இயக்குநர்: ஹாங் சாங்சூ
தென் கொரியா| கொரியன்
3. மெமோரியா
இயக்குநர்: அபிசாட்போங் வீரசேதகுல்
கொலம்பியா, தாய்லாந்து, யுகே, மெக்சிகோ, பிரான்ஸ் | ஆங்கிலம், ஸ்பானிஷ்
4. பேரலல் மதர்ஸ்
இயக்குநர்: பெட்ரோ அல்மோடோவர்
ஸ்பெயின் | ஸ்பானிஷ்
5. சுசானா ஆண்ட்லர்
இயக்குநர்: பெனாய்ட் ஜாக்கோட்
பிரான்ஸ் | பிரஞ்சு
6. டாம் மெடீனா
இயக்குநர்: டோனி காட்லி ஃப்
பிரான்ஸ் | பிரஞ்சு
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772538
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 186.90 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 12,340 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 186.90 கோடிக்கும் அதிகமான  டோஸ்கள் செலுத்தப்பட்டுள்ளன. 2,28,31,901 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.50 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது. முதல் நாளில் 2,11,000 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 1,547 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,13,248.
இந்தியாவில் கடந்த 24 மணி நேரத்தில் 2,067 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,21,183 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.29 கோடி . வாராந்திரத் தொற்று 0.38 சதவீதமாக உள்ளது. தினசரித் தொற்று விகிதம் 0.49 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1818217
சுகாதாரம் மற்றும் குடும்ப நலத்துறை அமைச்சகம்
அனைவருக்கும் சுகாதார சேவைகளை வழங்க இந்தியா உறுதி பூண்டுள்ளது: டாக்டர் ஹர்ஷ் வர்தன்
மக்கள் தொகை மற்றும் வளர்ச்சியில் பங்குதாரர்கள்  அமைப்பின் அமைச்சர்களுக்கிடையேயான மாநாட்டில் காணொலி மூலம் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று உரையாற்றினார்.
பி பி டி அமைப்பின் மதிப்புமிக்க பங்குதாரரான இந்தியா, பிரசவகால இறப்புகளை முடிவுக்குக் கொண்டு வரவும், குடும்பக் கட்டுப்பாட்டுக்கான பூர்த்தி செய்யப்படாத தேவைகளை நிறைவு செய்யவும், பாலினம் சார்ந்த வன்முறையைக் கட்டுப்படுத்தவும், மகளிர் மற்றும் பெண் குழந்தைகளுக்கு எதிரான குற்றச் செயல்களை தடுக்கவும் நைரோபி மாநாட்டில் அளிக்கப்பட்ட வாக்குறுதிகளை நிறைவேற்ற உறுதியாக உள்ளது என்றார்.
இந்த இலக்குகளை எட்டுவதற்கான காலக்கெடு 2030 என்று அவர் கூறினார். ஆயுஷ்மான் பாரத் திட்டத்தின் கீழ், சுகாதாரச் சேவைகள் அனைவருக்கும் எளிதாகக் கிடைப்பதை உறுதி செய்ய இந்தியா உறுதி பூண்டுள்ளது என்று அமைச்சர் கூறினார்.
தேசிய சுகாதாரப் பாதுகாப்பு திட்டத்தை பற்றி எடுத்துரைத்த அவர், 7,000 அமெரிக்க டாலர்கள் மதிப்புள்ள சுகாதாரக் காப்பீட்டை வருடத்துக்கு ஒரு முறை ஒவ்வொரு குடும்பத்துக்கும் அரசு வழங்கி வருகிறது என்றார்.
இந்த திட்டம் 500 மில்லியனுக்கும் அதிகமான இந்தியர்களுக்குப் பலன் அளிப்பதாக கூறிய அமைச்சர், உலகின் மிகப்பெரிய சுகாதார உறுதியளிப்புத் திட்டம் இதுவென்றும், இதன் மூலம் ஒவ்வொரு இந்தியரையும் சென்றடைய இலக்கு நிர்ணயிக்கப்பட்டு உள்ளதாகவும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1679131
பெட்ரோலியம் மற்றம் இயற்கை எரிவாயு அமைச்சகம்
புதுதில்லியின் கடமைப் பாதையில் இருந்து முதல் பசுமை ஹைட்ரஜன் எரிபொருள் செல் பேருந்தை மத்திய அமைச்சர் ஹர்தீப் எஸ் பூரி கொடியசைத்து தொடங்கி வைத்தார்
பசுமை வேலைவாய்ப்புகள் மூலம் பசுமை வளர்ச்சிக்கு பசுமை ஹைட்ரஜன் அடிப்படையாக இருப்பது மட்டுமல்லாமல், தூய்மையான எரிசக்தி மாற்றத்தை நோக்கி உலகிற்கு ஒரு முன்னுதாரணமாக இருக்கும் என்ற பிரதமரின் தொலைநோக்கு பார்வையை சுட்டிக்காட்டிய மத்திய பெட்ரோலியம், இயற்கை எரிவாயு, வீட்டுவசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி, "தில்லியில் உள்ள வரலாற்று சிறப்புமிக்க செங்கோட்டையின் கொத்தளத்தில் இருந்து நாட்டு மக்களுக்கு உரையாற்றிய பிரதமர், மின்சார இயக்கத்தின் கலவை மூலம் எரிசக்தி உற்பத்தியில் தன்னிறைவு அடைவதாக அறிவித்தார். எரிவாயு அடிப்படையிலான பொருளாதாரம் மற்றும் பசுமை ஹைட்ரஜனை எரிபொருளாக பயன்படுத்த வேண்டும் என அவர் வலியுறுத்தினார் என்று கூறினார். புதுதில்லியின் கடமைப்பாதையில் இருந்து முதலாவது பசுமை ஹைட்ரஜன் எரிபொருள் பேருந்தை கொடியசைத்து தொடங்கி வைத்தார். இந்நிகழ்ச்சியில், பெட்ரோலியம் மற்றும் இயற்கை எரிவாயு மற்றும் தொழிலாளர் மற்றும் வேலைவாய்ப்புத் துறை இணையமைச்சர் திரு ராமேஸ்வர் டெலி; மத்திய சுற்றுச்சூழல் அமைச்சகத்தின் செயலாளர் பங்கஜ் ஜெயின், இந்தியன் ஆயில் தலைவர் எஸ்.எம்.வைத்யா உள்ளிட்டோர் கலந்து கொண்டனர்.
இளம் பள்ளி மாணவர்கள், அதிகாரிகள் மற்றும் ஊடகவியலாளர்கள் முன்னிலையில் முதல் ஹைட்ரஜன் பேருந்தை கொடியசைத்து துவக்கி வைத்த திரு ஹர்தீப் சிங் பூரி, ஹைட்ரஜனை எரிபொருளாகப் பயன்படுத்துவதன் நன்மைகள் குறித்து விளக்கினார், "எரிபொருள் உருளை ஹைட்ரஜனையும் காற்றையும் பயன்படுத்தி பேருந்தை இயக்க மின்சாரத்தை உருவாக்குகிறது, மேலும் பேருந்தின் ஒரே துணை தயாரிப்பு தண்ணீர் ஆகும், எனவே இது வழக்கமான பேருந்துகளுடன் ஒப்பிடும்போது மிகவும் சுற்றுச்சூழலுக்கு உகந்த போக்குவரத்து முறையாக அமைகிறது. அது டீசல் மற்றும் பெட்ரோலில் இயங்குகிறது. மூன்று மடங்கு ஆற்றல் அடர்த்தி மற்றும் தீங்கு விளைவிக்கும் உமிழ்வுகள் இல்லாத நிலையில், ஹைட்ரஜன் ஆற்றல் தேவைகளைப் பூர்த்தி செய்வதற்கான தூய்மையான, மிகவும் திறமையான தேர்வாக பிரகாசிக்கிறது. கூடுதலாக, ஹைட்ரஜனால் இயக்கப்படும் பேருந்துகள் முழுமையாக சார்ஜ் செய்ய சில நிமிடங்களே ஆகும் என்று திரு பூரி மேலும் கூறினார்.
தூய்மையான மற்றும் பசுமை எரிசக்தி குறித்த அரசாங்கத்தின் லட்சிய திட்டங்கள் குறித்து பேசிய திரு ஹர்தீப் சிங் பூரி, ஹைட்ரஜன் மற்றும் உயிரி எரிபொருட்கள் போன்ற வளர்ந்து வரும் எரிபொருட்கள் அடுத்த இரண்டு தசாப்தங்களில் உலகளாவிய அதிகரித்த எரிசக்தி தேவை வளர்ச்சியில் 25% ஆக இருக்கும் என்றார். மேலும் விரைவில் ஹைட்ரஜனின் உற்பத்தி மற்றும் ஏற்றுமதியில் உலகளாவிய சாம்பியனாக உருவெடுப்போம், மேலும் பசுமை ஹைட்ரஜனுக்கான மையமாக இந்தியா உருவெடுக்கும்" என்று அவர் மேலும் கூறினார்.
இந்தியாவை ஒரு உலகளாவிய தளத்திற்கு கொண்டு செல்வதிலும், தூய்மையான தொழில்நுட்பங்களுக்கான உலகளாவிய மையமாக மாறுவதையும், எரிசக்தியில் தன்னிறைவை அடைவதையும் உறுதி செய்வதில் தொழில்துறை மற்றும் அரசாங்கத்தின் ஒத்துழைப்பை அவர் பாராட்டினார்.
விவசாயத்துறை அமைச்சகம்
வேளாண்மையில் பொதுத்துறை தனியார் கூட்டுமுயற்சி திட்டங்களை ஈர்க்கும் கூட்டு முன்முயற்சியை மத்திய வேளாண் அமைச்சம், ஃபிக்கி ஆகியவை தொடங்கியுள்ளன
வேளாண்மையில் பொதுத்துறை மற்றும் தனியார் கூட்டு முயற்சி குறித்த திட்ட மேலாண்மை அலகை மத்திய வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர் புதுதில்லியில் இன்று தொடங்கிவைத்தார். நிகழ்ச்சியில் உரையாற்றிய திரு தோமர், வேளாண்மை துறையை வலுப்படுத்துவதன் மூலம் மற்ற துறைகளும் வலுப்படும் என்று கூறினார். வேளாண்மை துறையின் வளர்ச்சிக்கு கூட்டுமுயற்சி திட்டங்கள் பெரிதும் உதவும் என்று அவர் தெரிவித்தார்.
வேளாண்மை துறையை மேம்படுத்துதல், நாட்டுக்கும் சமுதாயத்திற்கும் மிகவும் முக்கியம் என்று கூறிய திரு தோமர், அரசு மட்டுமே அனைத்து பணிகளையும் தொடர்ந்து மேற்கொள்வது சரியாக இருக்காது என்றும், பொதுமக்களின் பங்களிப்பால் மட்டுமே சிறப்பான நிலையை அடைய முடியும் என்று கூறினார். எந்த துறையாக இருந்தாலும் அதன் முன்னேற்றத்திற்கு ஒத்துழைப்புடன் மட்டுமே அரசு சிறப்பாக செயல்பட முடியும் என்று அவர் தெரிவித்தார்.
பிரதமர் திரு நரேந்திரே மோடி தமது எட்டு ஆண்டு கால ஆட்சியில் 1500க்கும் மேற்பட்ட பயனற்ற சட்டங்களை ரத்து செய்து, நிர்வாகத்தை எளிதாக்கியிருக்கிறார் என்று அமைச்சர் கூறினார். இது சாதார மக்களுக்கு பெரிதும் பயன்படும் என்றும் அவர் தெரிவித்தார். இந்திய தொழில் வர்த்தக சபைகளின் கூட்டமைப்பான பிக்கி போன்ற அமைப்புகளை இதில் பயன்படுத்திக்கொள்ள வேண்டும் என்று அவர் தெரிவித்தார்.
ரூ. 1 லட்சம் கோடி மதிப்பிலான வேளாண் உட்கட்டமைப்பு நிதி, பத்தாயிரம் விவசாயிகள் உற்பத்தியாளர் அமைப்புகளை உருவாக்குதல், பிரதமரின் பயிர் காப்பீட்டு திட்டம் போன்ற பல்வேறு திட்டங்கள் மூலம் வேளாண்மைத் துறையை வலுப்படுத்த அரசு, தொடர்ந்து பல்வேறு நடவடிக்கைகளை எடுத்து வருவதாக அவர் கூறினார்.
மேலும் விவரங்களுக்கு இந்த ஆங்கில செய்தி குறிப்பைக்காணவும்: https://pib.gov.in/PressReleasePage.aspx?PRID=1857819
(Visitor Counter : 111
குடியரசுத் தலைவர் செயலகம்
லக்னோவில் இன்று ‘ஒரு மாவட்டம் ஓர் உற்பத்தி’ குடியரசுத் தலைவர் தொடங்குகிறார்
இந்தியக் குடியரசுத் தலைவர் திரு. ராம் நாத் கோவிந்த் இன்று  உத்தரப் பிரதேச மாநிலம் செல்கிறார். அங்கு லக்னோவில் நடைபெறும் ‘ஒரு மாவட்டம் ஓர் உற்பத்தி’ என்ற தலைப்பிலான உச்சி மாநாட்டைத் தொடங்கி வைக்கிறார்.
பாதுகாப்பு அமைச்சகம்
இந்திய கடற்படை மற்றும் பிலிப்பைன்ஸ் கடற்படை இடையே கடல்சார் கூட்டு பயிற்சி : நாளை நடக்கிறது
இந்திய கடற்படை மற்றும் பிலிப்பைன்ஸ் கடற்படை இடையே, பிலிப்பைன்ஸ் கடல் பகுதியில், கடல்சார் கூட்டு பயிற்சி நாளை நடக்கிறது.
இதில் இந்திய கடற்படையின் ஐஎன்எஸ் ரன்விஜய், ஐஎன்எஸ் கோரா ஆகிய இரண்டு போர்க்கப்பல்கள் பங்கேற்கின்றன.
மேற்கு பசிபிக் கடல் பகுதியில் பணியில் ஈடுபடுத்தப்பட்டுள்ள இந்த இரண்டு போர்க்கப்பல்களும், பிலிப்பைன்ஸ் கடற்படையின் பிஆர்பி ஆன்டனியோ லுனா என்ற போர்க்கப்பலுடன், மேற்கு பிலிப்பைன்ஸ் கடல் பகுதியில் கடல்சார் கூட்டு பயிற்சியில் நாளை ஈடுபடுகின்றன.
இதன் மூலம் பிலிப்பைன்ஸ் கடற்படையுடன் இருதரப்பு உறவுகள் ஒருங்கிணைக்கப்படும்.
தற்போதுள்ள கொரோனா தொற்று காரணமாக, இந்த பயிற்சி தொடர்பில்லா முறையில், பாதுகாப்பு நெறிமுறைகள் பின்பற்றப்பட்டும் மேற்கொள்ளப்படும். இந்த பயிற்சிக்குப்பின், இந்திய கடற்படை கப்பல்கள் மணிலா துறைமுகம் செல்லும்.
இந்தோ பசிபிக் பகுதியில் நிலையான, அமைதியான மற்றும் செழிப்பான சூழலை உறுதி செய்யும் நோக்கில், கடல்சார் துறையில் இருதரப்பின் ஒத்துழைப்பை மேலும் வலுப்படுத்த இருநாட்டு கடற்படைகளும் உறுதியாக உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748328
புதிய மற்றும் புதுப்பிக்கத்தக்க எரிசக்தி அமைச்சகம்
சூரியசக்தியால் இயங்கும் சோலார் பிவி மின்தகடுகள் மற்றும் சோலார் பிவி மின்கலன்கள் தயாரிப்பாளர்கள் மற்றும் மாதிரிகளுக்கான அங்கீகரிக்கப்பட்ட பட்டியல்களை நடைமுறைப்படுத்துவதற்கான கால அவகாசம் 30.09.2020 வரை ஆறுமாதங்களுக்கு நீடிக்கப்பட்டுள்ளது: - புதிய, புதுப்பிக்கத்தக்க எரிசக்தி அமைச்சகம் .
சூரியசக்தியால் இயங்கும் சோலார் பிவி சூரிய மின் தகடுகள் மற்றும் சோலார் பிவி மின்கலன்கள் ஆகியவற்றின் தயாரிப்பாளர்கள், மாதிரிகளுக்கான அங்கீகரிக்கப்பட்ட பட்டியல்களை நடைமுறைப்படுத்துவதற்கான கால அவகாசம் 30.09.2020 வரை ஆறுமாதங்களுக்கு நீடிக்கப்பட்டுள்ளது. இவற்றை நடைமுறைப்படுத்துவதற்கான தேதி, முன்னர் 31. 3. 2020 ஆக இருந்தது. கோவிட்-19 நோய் பரவல் காரணமாக இது, 30 செப்டம்பர் 2020 வரை நீடிக்கப்பட்டுள்ளது என்று மத்திய புதிய, புதுப்பிக்கப்பிக்கத்தக்க எரிசக்தி அமைச்சகம் சமீபத்தில் அலுவலக குறிப்பாணையை  வெளியிட்டுள்ளது. மேலும் விவரங்களுக்கு : https://pib.gov.in/PressReleasePage.aspx?PRID=1616662
(Visitor Counter : 143
பிரதமர் அலுவலகம்
புதுமைத்துவத்தில் ஒற்றுமை’ போட்டியில் வெற்றி பெற்றவர்களுக்கும், கலந்துகொண்டவர்களுக்கும் பிரதமர் பாராட்டு
கடந்த 2021 ஆண்டு சுதந்திரத்தின் 75-வது ஆண்டு பெருவிழா கொண்டாட்டங்களையொட்டி ஏற்பாடு செய்யப்பட்ட ‘புதுமைத்துவத்தில் ஒற்றுமை’ போட்டியில் வெற்றி பெற்றவர்களுக்கும், கலந்து கொண்டவர்களுக்கும் பிரதமர் திரு நரேந்திர மோடி பாராட்டு தெரிவித்துள்ளார்.
இந்தப் போட்டியில் நாடு முழுவதிலும் இருந்து ஐந்து லட்சத்திற்கும் அதிகமானோர் மிகுந்த உற்சாகத்துடன் கலந்துகொண்டனர். அதில் 272 பேர் வெற்றி பெற்றனர். அவர்களின் புதுமைத்துவத்தை பாராட்டும் விதத்தில் மத்திய கலாச்சார அமைச்சகம் பரிசுகளை வழங்கியிருக்கிறது. இதன் இறுதிப்போட்டி புதுதில்லியில் உள்ள நேரு பூங்காவில் நடத்தப்பட்டது.
75-வது ஆண்டு அமிர்த பெருவிழா கொண்டாட்டங்கள் தொடர்பாக பல டுவிட்கள் வந்திருந்ததையடுத்து, பிரதமர் தமது டுவிட்டர் பதிவில் தெரிவித்திருப்பதாவது:
“இந்த சிறப்பான புதுமைத்துவத்துடன் கூடிய நாட்டுப்பற்று உணர்வு #UnityInCreativity போட்டிக்கு ஒரு புதிய உதாரணத்தை தந்துள்ளது. இதில் மிகுந்த ஆர்வத்துடன் லட்சக்கணக்கான மக்கள் கலந்துகொண்டது ஒவ்வொருவருக்கும் உத்வேகத்தை ஏற்படுத்தும் விதமாக அமைந்துள்ளது. போட்டியில் வெற்றி பெற்றவர்களுக்கும், கலந்துகொண்டவர்களுக்கும் மிகுந்த பாராட்டுதல்களை தெரிவிக்கின்றேன்.”